Google direktori 199 million dollar qiymatidagi to‘lov bilan taqdirlanadi

AQShning Google Inc. bosh direktori Sandar Pichay kompaniyaning 199 million dollar qiymatidagi aksiyalarini mukofot tarzda oladi. Bu haqda Bloomberg xabar qilmoqda.

Ta’kidlanishicha, qimmatli qog‘ozlar top-menejer shu lavozimda ishlab turish sharti bilan uning ixtiyoriga 2019-yilda o‘tadi. Aksiyalarga egalik qilgach, Pichay dunyodagi eng ko‘p haq to‘lanadigan top-menejer maqomiga ega bo‘ladi.
Kompaniyaning “bulutli” biznes boshlig‘i Dayan Grin 42,8 million dollar miqdorida bonus olgan bo‘lsa, moliya direktori Rut Porat 38,3 million dollar bilan taqdirlandi. Bu mukofotlar ham kompaniyaning aksiyalari bilan qoplanadi.